

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: hivatal@telki.hu

[www.telki.hu](http://www.telki.hu)

**ELŐTERJESZTÉS**

**A képviselő-testület 2024. július 1-i rendes ülésére**

**Összművészeti Fesztivál megvalósítása együttműködési megállapodás**

**A napirendet tárgyaló ülés dátuma**: **2024.07.01.**

**A napirendet tárgyaló ülés:** **Pénzügyi Bizottság,** **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**:

Polgári Törvénykönyvről szóló 2013. évi V. törvény

**3.Költségkihatások és egyéb szükséges feltételeket, illetve megteremtésük javasolt forrásai:**

**4. Tényállás bemutatása:**

Telki község Önkormányzata 2024. augusztus 29 - 31. közötti időszakban egy olyan Összművészeti Fesztivált kíván megvalósítani, mely teret ad különböző zenei, irodalmi produkcióknak, illetve képzőművészeti alkotások bemutatásának.

A Fesztivál a Kodolányi János Közösségi Ház és Könyvtár, Telki Község Önkormányzata és a MusicAli Produkciós Iroda Közhasznú Nonprofit Korlátolt Felelősségű Társaság, mint szervezők közös együttműködésében valósulna meg.

Az együttműködés alapvető célja a Közösségi Házban megrendezendő rendezvény útján a művészetek népszerűsítése a település lakossága és az arra érdeklődő nézőközösség számára.

A program zenei produkciói a MusicAli Produkciós Iroda Közhasznú Nonprofit Kft, az irodalmi és képzőművészeti programrészek az önkormányzat szervezésében valósulnának meg.

A rendezvény zenei programjaihoz az önkormányzat 2.000.000. Ft összegű forrást biztosít, hozzájárul továbbá a belépőjegyes rendezvény jegybevételének a MusicAli Produkciós Iroda Közhasznú Nonprofit Kft. részére történő engedményezéséhez, ezen felül az önkormányzat további 1.000.000.- forintot biztosít a képzőművészeti és irodalmi produkciók megrendezéséhez.

Telki, 2024. június 26.

Deltai Károly

polgármester

**Határozati javaslat**

**Telki Község Önkormányzat Képviselő-testülete**

**/2024. (VII. ) számú önkormányzati határozata**

**Összművészeti Fesztivál megvalósítása együttműködési megállapodás**

Telki Község Önkormányzat Képviselő-testülete úgy határoz 2024.08.29. - 08.31. között Összművészeti Fesztivál elnevezéssel egy zenei, irodalmi, képzőművészeti programot valósít meg az Önkormányzat, a Kodolányi János Közösségi Ház és Könyvtár és a MusicAli Produkciós Iroda Közhasznú Nonprofit Kft. közös szervezésében.

Az együttműködés keretében megvalósuló programhoz Telki Község Önkormányzata 3.000.000.- Ft önrészt biztosít, melyet a Kodolányi János Közösségi Ház és Könyvtár 2024.évi költségvetésének egyéb szolgáltatás során elvon. Ezen forrásból 2.000.000.- Ft-ot az együttműködési megállapodás alapján a zenei produkciók biztosítására a MusicAli Produkciós Iroda Közhasznú Nonprofit Kft. részére átad, valamint engedményezi a Nonprofit szervezet részére a belépőjegyes rendezvények jegybevételének összegét.

A MusicAli Produkciós Iroda Közhasznú Nonprofit Kft. a program megvalósításához 2.800.000.- Ft összegű forrást biztosít.

Az önkormányzat a saját keretéből rendelkezésre álló át nem adott forrásból a rendezvény irodalmi és képzőművészeti programjait valósítja meg.

A képviselő-testület felhatalmazza a polgármestert a program megvalósításának részleteit rögzítő együttműködési megállapodás, valamint pénzeszköz átadási megállapodás aláírására.

Határidő: értelem szerint

Felelős: Polgármester